Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: IX. számú melléklet a 2005. évi LII. törvényhez
Paragraph Index: 557

1. számú melléklet A MEGTAKARÍTÁSOK ADÓZTATÁSÁRA VONATKOZÓ MEGÁLLAPODÁS A MAGYAR KÖZTÁRSASÁG ÉS AZ EGYESÜLT KIRÁLYSÁG TENGERENTÚLI TERÜLETE MONTSERRAT KÖZÖTT MIVEL: 1. Az Európai Unió Tanácsának („a Tanács”) a kamat formájában megjelenõ megtakarítások adóztatásáról szóló, 2003/48/EGK irányelve („Irányelv”) 17. cikke elõírja, hogy 2004. január 1-je elõtt a tagállamoknak el kell fogadni és közzé kell tenni az ezen Irányelvnek való megfeleléshez szükséges, 2005. január 1-jétõl alkalmazandó törvényeket, rendeleteket és közigazgatási rendelkezéseket, feltéve, hogy „(i) a Tanács egyhangú határozatát követõen a Svájci Államközösség, a Liechtensteini Hercegség, a San Marinoi Köztársaság, a Monacói Hercegség és az Andorrai Hercegség ugyanezen idõponttól kezdve, az Európai Közösséggel létrejött megállapodásoknak megfelelõen az ezen Irányelvben szereplõ intézkedésekkel egyenértékû intézkedéseket alkalmaz; (ii) minden megállapodás vagy más olyan rendelkezés hatályban van, amely biztosítja, hogy minden érintett függõ vagy társult terület ugyanezen idõponttól kezdve az ezen Irányelv II. fejezetében elõírtakkal megegyezõ módon automatikus információcserét alkalmaz (vagy a 10. cikkben meghatározott átmeneti idõszak alatt a 11. és 12. cikkben foglaltakkal megegyezõ módon forrásadót alkalmaz)”. 2. Montserrat EU-hoz fûzõdõ viszonyát az Európai Közösséget létrehozó szerzõdés 4. része határozza meg. E szerzõdés értelmében Montserrat nem része az EU adóztatási területének. 3. Montserrat tudomásul veszi, hogy – bár az EU-tagállamok végsõ célja az egymás közötti, kamatfizetésekre vonatkozó információcsere révén a kifizetett kamatok azon tagállamban való effektív megadóztatása, amelyben a haszonhúzó adóügyi illetõséggel rendelkezik – három tagállam, nevezetesen Ausztria, Belgium és Luxemburg egy átmeneti idõszakban nem köteles részt venni az információcserében, hanem e tagállamok az Irányelv hatálya alá tartozó, megtakarításokból származó jövedelemre forrásadót alkalmaznak. 4. Montserrat elfogadta, hogy az Irányelv II. fejezetében elõírtakkal azonos módon automatikus információcserét alkalmaz. 5. Montserrat rendelkezik a kollektív befektetési vállalkozásokra vonatkozó olyan jogszabályokkal, amelyek hatályukat tekintve egyenértékûnek tekintendõk az Irányelv 2. és 6. cikkében említett EK-jogszabályokkal. Montserrat és a Magyar Köztársaság (a továbbiakban: „a szerzõdõ fél” vagy „a szerzõdõ felek”, kivéve ha a szövegkörnyezet mást indokol) megállapodtak abban, hogy megkötik a következõ – kizárólag a szerzõdõ felek kötelezettségeit tartalmazó – Megállapodást, amely elõírja a szerzõdõ felek közötti automatikus információcserét az egyik szerzõdõ fél területén alapított kifizetõ által a másik szerzõdõ fél területén illetõséggel bíró személy számára történõ kamatkifizetések tekintetében. E Megállapodás alkalmazásában az „illetékes hatóság” – amennyiben azt a szerzõdõ felekre alkalmazzák – a Magyar Köztársaság esetében az Adó- és Pénzügyi Ellenõrzési Hivatalt, Montserrat esetében pedig „the Inland Revenue Department”-et jelenti.

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes